Diari Oficial de la Generalitat Valenciana


Sumari del DOGV 3697, del 28-02-2000 (2000/1289)

RESOLUCIÓ de 9 de febrer de 2000, del Servei Territorial d’Indústria i Energia de Castelló de la Plana, per la qual es declara la necessitat d’ocupació dels béns i adquisició de drets afectats d’expropiació. Concessió d’explotació Arcitras núm. 2.112 a Sant Joan de Moró i Vilafamés (Castelló). Exp. JUEXPR/1999/1.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3697

Data del DOGV
:   28-02-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/1289


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 9 de febrer de 2000, del Servei Territorial d'Indústria i Energia de Castelló de la Plana, per la qual es declara la necessitat d'ocupació dels béns i adquisició de drets afectats d'expropiació. Concessió d'explotació Arcitras núm. 2.112 a Sant Joan de Moró i Vilafamés (Castelló). Exp. JUEXPR/1999/1. [2000/X1289]
  
Examinats els antecedents que hi ha en l'expedient d'expropiació JUEXPR/1999/1, d'aquest servei territorial.
  
Antecedents de fet
  
Primer. El 19 de febrer de 1999, l'entitat Arcillas Industriales y Transformaciones, SL (Arcitras, SL), amb domicili social a la carretera de Vilafamés, km 5, de Sant Joan de Moró (Castelló) i CIF B-12011904, titular de la concessió d'explotació minera denominada Arcitras núm. 2.112, situada als termes municipals de Sant Joan de Moró i Vilafamés, va sol·licitar la iniciació d'expedient d'expropiació forçosa dels béns i drets afectats per aquesta, assenyalats al final d'aquest anunci.
  
Segon. El tràmit d'informació pública de la sol·licitud de declaració de necessitat d'ocupació dels béns i adquisició dels drets afectats d'expropiació es va realitzar mitjançant la publicació dels corresponents anuncis en el periòdic Mediterráneo de 2 de juny de 1999; en el Butlletí Oficial de la Província núm. 71, de 10 de juny de 1999; en el Diari Oficial de la Generalitat Valenciana núm. 3.524, de 24 de juny de 1999; i al tauler d'anuncis de l'Ajuntament de Sant Joan de Moró, al terme municipal del qual s'emplacen els béns i drets afectats.
  
Igualment s'hi va notificar a les persones que consten com a titulars de béns i drets afectats.
  
Tercer. El 4 de juny de 1999, el senyor Eliseo Lázaro Pallarés va presentar escrit en aquest servei territorial, en el qual al·legava que als terrenys de la seua propietat hi ha oliveres, garrofers i la resta matoll i pinar.
  
El 4 de juny de 1999, la senyora Vicenta Torner Monfort va presentar escrit en aquest servei territorial, en el qual al·legava que als terrenys de la seua propietat hi ha oliveres, garrofers i alzines.
  
Quart. El 16 de juny de 1999, es va realitzar inspecció als terrenys afectats, en presència dels seus titulars, i s'observà que la parcel·la núm. 20, del senyor Eliseo Lázaro Pallarés, es tracta d'una finca, actualment inculta, en la qual hi ha oliveres, garrofers, pinar i matoll; que en la parcel·la núm. 35, de la senyora Vicenta Torner Monfort, no hi ha cultiu, hi ha únicament matoll; i que la parcel·la núm. 36, de la senyora Vicenta Torner Monfort, es tracta d'una finca, actualment inculta, d'oliveres i garrofers.
  
Cinqué. El 3 de febrer de 2000, l'Assessoria Jurídica de la Conselleria d'Indústria i Comerç emet informe favorable sobre la necessitat d'ocupació, als efectes previstos en l'article 19.2 del Reglament de la Llei d'Expropiació Forçosa, de 26 d'abril de 1957 (BOE de 20.06.1957).
  
Fonaments de dret
  
Primer. De conformitat amb els articles 105 de la Llei 22/1973, de 21 de juliol, de Mines (BOE de 24.07.1973), i 131 del Reial Decret 2.857/1978, de 25 d'agost, pel qual s'aprova el Reglament General per al Règim de la Mineria (BOE d'11 i 12.12.1978), l'atorgament d'una concessió d'explotació porta implícita la declaració d'utilitat pública al efectes d'expropiació dels terrenys necessaris per a l'emplaçament dels treballs, les instal·lacions i els serveis.
  
La concessió d'explotació Arcitras núm. 2.112 va ser atorgada mitjançant Resolució de la Direcció General d'Indústria i Energia d'aquesta Conselleria de 3 de maig de 1988, el Pla de Labors per a 1998 va ser aprovat per aquest Servei Territorial el 24 de juliol de 1998, i l'enderroc el 29 de gener de 1999.
  
Segon. La necessitat d'ocupació queda justificada segons l'informe de l'enginyer de Mines de la Unitat d'Energia i Mines d'aquest Servei Territorial, de 3 de maig de 1999, en estar compreses les parcel·les en la documentació del Pla de Labors per a 1998 i en el projecte específic per a l'enderroc.
  
Per tant, la necessitat d'ocupació resulta pel fet de trobar-se els terrenys afectats dins del perímetre de la concessió d'explotació minera, el Pla de Labors per a 1998 i el projecte d'enderroc i ser necessaris per a l'emplaçament dels treballs, les instal·lacions i els serveis de la concessió d'explotació Arcitras núm. 2.112.
  
Tercer. D'acord amb la documentació aportada i la comprovació efectuada, ha de rectificar-se la relació de béns i drets publicada, quant a la plantació existent en les parcel·les afectades.
  
De conformitat amb el que s'ha exposat, i en virtut de les atribucions conferides per la legislació vigent, resol:
  
Primer
  
Declarar la necessitat d'ocupació dels béns i drets que es transcriuen al final de la present resolució, afectats per la concessió d'explotació Arcitras núm. 2.112 del terme municipal de Sant Joan de Moró.
  
Segon
  
Publicar la present resolució en el Diari Oficial de la Generalitat Valenciana, el Butlletí Oficial de la Província i en un periòdic provincial, i també al tauler d'anuncis de l'Ajuntament de Sant Joan de Moró, i notificar-la individualment als interessats.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria i Comerç (carrer de Colom núm. 32, 46066 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), en la redacció que en fa la Llei 4/1999, de 13 de gener (BOE 12, de 14.01.1999).